**A Kaposvári Egyetem**

**Szervezeti és Működési Szabályzatának III. kötet Hallgatói Követelményrendszer 3. számú melléklete**

A Szakmai gyakorlati szabályzat

1. A szabályzatot a 2012 szeptemberétől alapképzési és mester szakon, illetve 2013 szeptemberétől felsőoktatási szakképzésben kezdő hallgatók esetében az egybefüggő szakmai gyakorlat teljesítésére vonatkozóan kell alkalmazni. A tanulmányaikat korábban kezdő hallgatókra a 2005. évi Nftv. irányadó.
2. **[[1]](#footnote-1)Szakmai gyakorlat**: A szakmai gyakorlat a felsőoktatási intézmény vagy az intézmény és a szakmai gyakorlóhely által közösen meghatározott képzési tevékenység, amelyet a képzési és kimeneti követelményekben meghatározottak szerint a felsőoktatási szakképzési programnak, illetve a szak tantervének megfelelően terveznek, szerveznek és értékelnek.
3. **[[2]](#footnote-2)Szakmai gyakorlóhely**: azon jogi személy, vagy a polgári perrendtartásról szóló törvény szerinti gazdálkodó szervezet, amely felsőoktatási szakképzésben, alapképzésben vagy mesterképzésben a felsőoktatási intézménnyel kötött együttműködési megállapodás, a hallgatóval az Nftv. 44. § (1) bekezdés *a)* pontja szerint kötött hallgatói munkaszerződés, vagy az Nftv. 44.§ (3a) bekezdése szerinti megállapodás alapján, az egybefüggő szakmai gyakorlatot biztosítja.
	1. **[[3]](#footnote-3)Belső gyakorlóhely:** a felsőoktatási intézménynek egybefüggő szakmai gyakorlat biztosítására alkalmas szervezeti egysége.
4. A Nemzeti Felsőoktatásról szóló 2011. évi CCIV. Törvény 44. §, valamint a 230/2012 (VIII.28.) 14-16. § értelmében a felsőoktatási intézmény és a szakmai gyakorlóhely együttműködési megállapodást köthet a felsőoktatási intézmény hallgatóinak szakmai gyakorlata biztosítására.
5. **[[4]](#footnote-4)**A 4. pontban jelzett megállapodást meg kell kötni, ha a szak, felsőoktatási szakképzés képzési és kimeneti követelményei hat hét vagy annál hosszabb szakmai gyakorlatot határoznak meg.
6. *A* **szakmai gyakorlat célja** a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a szakma gyakorlásához szükséges munkavállalói kompetenciák munkafolyamatokban történő fejlesztése, az anyag-eszköz-technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.
7. [[5]](#footnote-5)A hallgató hallgatói munkaszerződés alapján végezhet munkát a duális képzés képzési ideje alatt külső gyakorlóhelyen,[[6]](#footnote-6) a képzési program keretében, illetve a képzés részeként megszervezett szakmai gyakorlat vagy gyakorlati képzés során az intézményben, az intézmény által alapított gazdálkodó szervezetben vagy külső gyakorlóhelyen vagy a képzési programhoz közvetlenül nem kapcsolódóan a felsőoktatási intézményben vagy a felsőoktatási intézmény által létrehozott gazdálkodó szervezetben.
8. **[[7]](#footnote-7)**
9. Felsőoktatási szakképzésben legalább egy félév szakmai gyakorlatot kell szakmai gyakorlóhelyen szervezni. A szakmai gyakorlat összefüggő gyakorlat, amely több részben csak akkor szervezhető meg, ha arról a felsőoktatási szakképzés képzési és kimeneti követelményei úgy rendelkeznek. A szakmai gyakorlat időtartama egy képzési időszaknak megfelelő időtartam, de legalább 14 hét, amelyben a gyakorlat öt napos munkahétnek megfelelő időszakokra tagolódik. Részidős vagy távoktatási képzésben szervezett képzés esetén a szakmai gyakorlat legalább 240 óra, amely időtartam alatt legalább három hét gyakorlatot egybefüggően kell megszervezni. A korábbi munkatapasztalat a felsőoktatási intézmény tanulmányi és vizsgaszabályzatában meghatározottak szerint (KE SZMSZ III. kötet 48.§[[8]](#footnote-8)) tanulmányi követelmény teljesítéseként elismerhető.
10. A hallgatót a szakmai gyakorlóhelyen a felsőfokú szakképzettséggel betölthető munkakörben foglalkoztatottak részére biztosított, a munkavégzéshez szükséges eszközök, munka- és védőruha, baleset- és munkavédelmi felszerelések illetik meg.
11. Az, aki a gyakorlati képzést szervezi, köteles felelősségbiztosítást kötni a felsőoktatási szakképzésben részt vevő hallgató javára. (Nftv. 44. § (4))
12. Részidős képzési formában a szakmai gyakorlat alól részbeni felmentés és/vagy a munkatapasztalat beszámításának mértékéről a szakfelelős és a hallgató belső konzulense közösen dönt, amelyet írásban rögzítenek.
13. [[9]](#footnote-9)A hallgatók szorgalmi időszakon belüli és a szorgalmi időszakon kívüli szakmai gyakorlatának időbeosztását alapvetően kari tanácsok által évente elfogadott tanév rendje / tárgyfelelős oktató / mintatanterv / az adott szak gyakorlati képzési rendje határozza meg. Ettől az időbeosztástól elsősorban a részidejű képzésben résztvevő hallgatók esetében, egyedi kérelme esetén el lehet térni. Törekedni kell arra, hogy a hallgató a szakmai gyakorlatát a szorgalmi időszak alatt teljesítse.
14. [[10]](#footnote-10)A szakmai gyakorlatvezetőként közreműködő szakemberek, gyakorlóhelyek képviselői a hallgatók teljesítményét rendszeresen mérik és értékelik a szakok sajátosságaira tekintettel az ajánlott szempontrendszer alapján (valamint az együttműködési megállapodás 2. számú mellékletében a hallgató által letöltött szakmai gyakorlati időtartamot hivatalosan leigazolja):

|  |  |  |  |  |  |
| --- | --- | --- | --- | --- | --- |
| A hallgató tevékenységének értékelése a gyakorlatvezető részéről | nem megfelelő | megfelelő | közepes | (4)jó | (5)jeles |
| kapcsolatteremtő képessége |  |  |  |  |  |
| együttműködése, alkalmazkodása |  |  |  |  |  |
| kezdeményezőkészsége |  |  |  |  |  |
| munkához való hozzáállása |  |  |  |  |  |
| feladatmegoldásokban értékelő és önértékelő magatartása |  |  |  |  |  |
| innovációs készsége |  |  |  |  |  |
| anyag-eszköz-technológia ismerete |  |  |  |  |  |
| gyakorlati jártassága |  |  |  |  |  |
| munkaterv teljesítésének színvonala |  |  |  |  |  |
| munkanapló minősége |  |  |  |  |  |
| elvégzett munka színvonala, minősége |  |  |  |  |  |
| megjegyzés: |
| javasolt érdemjegy: |  |

1. [[11]](#footnote-11)Az egyetem és a szakmai gyakorlóhely között létrejött, legalább egy évre megkötött együttműködési megállapodása alapján a képzésben – ide nem értve a pedagógusképzés képzési területen folyó képzést – közreműködő szakmai gyakorlóhelyekről, valamint a belső gyakorlóhelyekről az intézmény szakos bontásban történő adatszolgáltatása alapján az Oktatási Hivatal nyilvántartást vezet. Az új szakmai gyakorlóhelyek nyilvántartásba vételét, a megszűnt gyakorlóhelyek törlését, valamint a nyilvántartásba vett szakmai gyakorlóhelyek tekintetében bekövetkezett változásokat félévente legalább egyszer kezdeményezni szükséges az Oktatási Hivatalnál. A bejelentést a stratégiai és oktatásfejlesztési rektorhelyettes végzi kari adatszolgáltatás alapján.
2. A szakmai gyakorlatra kötelezett hallgató a gyakorlóhellyel kötött hallgatói munkaszerződés alapján végezhet munkát. Munkavállalón a hallgatót, munkáltatón a szakmai gyakorlatot biztosítót, munkaviszonyon a hallgatói munkaszerződés alapján létrejött munkaviszonyt kell érteni. A hallgató foglalkoztatása során:
* éjszakai munka, valamint rendkívüli munkaidő nem rendelhető el,
* a hallgató napi munkaideje nem haladhatja meg a nyolc órát, munkaidőkeret alkalmazása esetén legfeljebb egy heti munkaidőkeretet lehet elrendelni,
* a hallgató számára legalább tizenkét óra tartalmú napi pihenőidőt kell biztosítani,
* próbaidő nem köthető ki,
* [[12]](#footnote-12)a munka törvénykönyve 105. § (2) bekezdésében és 106. § (3) bekezdésében foglaltak nem alkalmazhatók.

[[13]](#footnote-13)Duális képzés esetén a hallgatói munkaszerződés a képzés teljes idejére szól, melyet szeptember 30-ig, keresztféléves képzés esetén február 28-ig kell megkötni.

1. [[14]](#footnote-14)
2. [[15]](#footnote-15)A szakmai gyakorlat megszervezésének, teljesítésének részletes szabályait jelen szabályzat kari kiegészítései tartalmazzák (Útmutató és Ügyrend a hallgatók gyakorlati képzésének dokumentálásáról).
3. Ezen szabályozást a Kaposvári Egyetem Szenátusa 2014. június 26. napján hozott 125/2014 (VI.26.) számú határozatával a Kaposvári Egyetem Szervezeti és Működési Szabályzat III. kötet Hallgatói Követelményrendszer 3. számú mellékleteként elfogadta és 2014. június 26. napjával hatályba lépteti.

**Záradék:**

A Kaposvári Egyetem Szervezeti és Működési Szabályzatának III. kötetét képező Hallgatói Követelményrendszert az oktatási rektorhelyettes előterjesztésére a Kaposvári Egyetem Szenátusa a 2015. december 18-i ülésén megtárgyalta és a 90/2015 (XII.18.) sz. határozattal elfogadta. A szabályzat 2016. január 18-tól hatályos. A szabályzat hatályba lépésével hatályát veszti a Kaposvári Egyetem Szenátusa által 2015. február 2. napján a 2/2015 (II.02.) számú határozattal elfogadott – többször módosított – Kaposvári Egyetem Szervezeti és Működési Szabályzat III. kötet, azonban annak mellékletét képező jelen, 3. sz. melléklet „A Szakmai gyakorlati szabályzat” változatlan tartalommal hatályban marad.

**Záró rendelkezés**

(1) Jelen szabályzat módosításait a Kaposvári Egyetem Szenátusa a 2016. március 24-én megtartott ülésén megtárgyalta, és a 9/2016. (III. 24.) számú határozatával elfogadta. A módosítások a lábjegyzetben megjelölt időponttól hatályosak.

(2) Jelen szabályzat módosításait a Kaposvári Egyetem Szenátusa a 2017. június 29-én megtartott ülésén megtárgyalta, és a 39/2017. (VI. 29.) számú határozatával elfogadta. A módosítások a lábjegyzetben megjelölt időponttól hatályosak.

Kaposvár, 2017. június 29.

**Prof. Dr. Szávai Ferenc DSc Dr. Borbás Zoltán**

 rektor kancellár

1. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-1)
2. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-2)
3. Beiktatva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-3)
4. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-4)
5. Módosítva a 9/2016. (III.24.) számú Szenátusi határozattal, hatályos 2016. március 24-től. [↑](#footnote-ref-5)
6. Nftv. 44.§ (1) [↑](#footnote-ref-6)
7. Törölve a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-7)
8. Módosítva a 39/2017. (VI. 29.) sz. Szenátus határozattal, hatályos 2017. június 29-től. *A „HKR. 79. §” szöveg helyébe a „KE SZMSZ III. kötet 48.§” szöveg lép.* [↑](#footnote-ref-8)
9. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-9)
10. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-10)
11. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-11)
12. Beiktatva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-12)
13. Beiktatva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-13)
14. Törölve a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-14)
15. Módosítva a 39/2017. (VI. 29.) sz. Szenátus határozattal, hatályos 2017. június 29-től. [↑](#footnote-ref-15)